CELEX: 32011R0561
Language: lv
Date: 2011-06-10 00:00:00
Title: Komisijas Īstenošanas regula (ES) Nr. 561/2011 ( 2011. gada 10. jūnijs ), ar ko noslēdz pārdošanu, kura paredzēta Regulā (ES) Nr. 447/2010, ar ko uzsāk konkursa procedūru sausā vājpiena pārdošanai

11.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 152/23
            
         KOMISIJAS ĪSTENOŠANAS REGULA (ES) Nr. 561/2011
   (2011. gada 10. jūnijs),
   ar ko noslēdz pārdošanu, kura paredzēta Regulā (ES) Nr. 447/2010, ar ko uzsāk konkursa procedūru sausā vājpiena pārdošanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), jo īpaši tās 43. panta j) punktu saistībā ar 4. pantu,
   tā kā:
   
               (1)
            
            
               Ar Komisijas Regulu (ES) Nr. 447/2010 (2) tika uzsākta sausā vājpiena pārdošana konkursa kārtībā saskaņā ar Komisijas 2009. gada 11. decembra Regulu (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (3).
            
         
               (2)
            
            
               Atbilstīgi 2012. gada pārtikas sadales plānam kopējie sausā vājpiena daudzumi, ko pieprasījušas dalībvalstis saskaņā ar 1. panta 2. punkta a) apakšpunktu Komisijas 2010. gada 14. septembra Regulā (ES) Nr. 807/2010, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Savienībā (4), pārsniedz pašreiz pieejamos daudzumus. Tādēļ ir lietderīgi rezervēt visu atlikušo sausā vājpiena daudzumu no intervences krājumiem.
            
         
               (3)
            
            
               Sausā vājpiena pārdošana konkursa kartībā, kas uzsākta saskaņā ar Regulas (ES) Nr. 447/2010 1. pantu, būtu jānoslēdz, un minētā regula būtu jāatceļ. Līdz ar to piedāvājumi, ko saņēmušas dalībvalstu intervences aģentūras, sākot no 2011. gada 17. maija pēc plkst. 11.00 (pēc Briseles laika), ir zaudējuši savu nozīmi.
            
         
               (4)
            
            
               Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Sausā vājpiena pārdošana konkursa kārtībā, kas uzsākta saskaņā ar Regulas (ES) Nr. 447/2010 1. pantu, ir noslēgta.
   2. pants
   Regulu (ES) Nr. 447/2010 atceļ.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 10. jūnijā
      
         
            Komisijas un tās priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 126, 22.5.2010., 19. lpp.
   
      (3)  OV L 349, 29.12.2009., 1. lpp.
   
      (4)  OV L 242, 15.9.2010., 9. lpp.